Alexander Peterson verður ekki með íslenska karlalandsliðinu í handbolta sem mætir Portúgal í undankeppni EM á Ásvöllum í dag. Alls gerir Guðmundur Guðmundsson þrjár breytingar á hópnum frá því í leiknum í Portúgal á miðvikudag.
Alexander Peterson dettur út úr hópnum en hann fékk þungt höfuðhögg í fyrri leiknum á miðvikudag sem hann er enn að jafna sig. Línumaðurinn Kári Kristján Kristjánsson og markvörðurinn Viktor Gísli Hallgrímsson verða heldur ekki í hópnum í kvöld en í þeirra stað hefur Guðmundur Guðmundsson landsliðsþjálfari valið Björgvin Pál Gústavsson markvörð, Elliða Snæ Viðarsson og Kristján Örn Kristjánsson. Björgvin Páll, sem hefur leikið 230 landsleiki, er leikmaður Hauka, og hefur ekki leikið handbolta í marka mánuði enda allt keppnishald legið niðri. En Björgvin klár í slaginn í dag?
Ísland tapaði fyrri leiknum á miðvikudag með tveggja marka mun og þarf helst að bæta hann upp í dag til að eiga möguleiki á efsta sæti riðilsins, en tvö efstu sætin gefa sæti á EM 2022. Ísland mætir svo Portúgal í þriðja sinn á átta dögum strax á miðvikudag þegar liðin mætsat í fyrsta leik á HM í Egyptalandi. En er ekki hætt við því að hugurinn sé kominn á leikinn á HM?
Leikurinn hefst á Ásvöllum klukkan fjögur í dag en engir áhorfendur verða leyfðir.
Sagði Björgvin Páll Gústavsson, landsliðsmarkvörður í handbolta. Bein útsending frá viðureign Íslands og Portúgal á Ásvöllum hefst á RÚV klukkan 15:30 í dag.
Guðmundur Guðmundsson, landsliðsþjálfari karla í handbolta, hefur gert þrjár breytingar á liðinu sem mætir Portúgal í undankeppni EM í dag. Alexander Peterson getur ekki tekið þátt vegna höfuðhöggs sem hann fékk í fyrri leiknum í Portó.